Тресене при смяна на предавки, миризма на изгоряло, приплъзване на предавки (приплъзване на триещите се елементи на трансмисията), необичайни звуци, както и забавена или спонтанна смяна на предавки могат да са признаци за ниско ниво на трансмисионното масло при автоматичните трансмисии. При автомобилите със задно задвижване, при каране нагоре по склон или ускоряване може да навлезе въздух в маслопроводите. В резултат от това, налягането на маслото се понижава, връзката с двигателя се прекъсва и автомобилът може да забави. Недостатъчното ниво на маслото може дори да стане причина за гаснене на двигателя. В някои случаи двигателят продължава да работи, но колата не се движи.
Ниското ниво на маслото при ръчните скоростни кутии водят до пукане, тресене и вибрации при смяна на предавки.
Проверявайте нивото на маслото, за да се уверите, че проблемът е причинен от ниско ниво на трансмисионното масло. Автомобилите с автоматични скоростни кутии са оборудвани с щека за масло за тази цел. При някои автомобили трябва да развиете пробката на гърловината на картера на трансмисията. Пробката на гърловината при колите с ръчни скоростни кутии може да е монтирана зад предното ляво колело. Вижте техническата документация на колата си за по-детайлни инструкции за проверката на нивото на маслото в колата.